Zbi rka odločb sodne pr akse  
Zadeva C-6 3 8 / 1 5  
Eko-Tabak s.r.o.  
proti  
Generální ředitelství cel  
(Predlog za sprejetje predhodne odločbe, 
ki ga je vložilo Nejvyšší správní soud) 
„Predhodno odločanje – Direktiva 2011 /64/EU – Člen 2(1)(c) – Člen 5(1)(a) – Pojmi ‚tobak za kajenje‘, 
‚tobak, ki je rezan ali kako drugače razkosan‘ in ‚industrijska obdelava‘“ 
Povzetek – Sodba Sodišča(šesti senat) z dne 6. aprila 2017 
Davčne določbe — Usklajevanje zakonodaj — Davki, razen prometnih davkov, ki vplivajo na porabo 
tobačnih izdelkov — Direktiva 2011 /64 — Tobak za kajenje — Pojem — Posušeni, stisnjeni, nepravilni, 
deloma razpecljani tobačni listi — Tobačni listi, ki so bili predmet postopka primarnega sušenja in 
naknadnega nadzorovanega vlaženja, ki vsebujejo glicerin in jih je po preprosti obdelavi, z drobljenjem 
ali ročnim rezanjem, mogoče kaditi — Vključitev 
(Direktiva Sveta 2011 /64, člena 2(1)(c) ter 5(1) in (2)) 
Člen 2(1)(c) in člen 5(1) Direktive Sveta 2011 /64/EU z dne 21. junija 2011 o strukturi in stopnjah 
trošarine, ki velja za tobačne izdelke, je treba razlagati tako, da posušeni, stisnjeni, nepravilni, deloma 
razpecljani tobačni listi, ki so bili predmet postopka primarnega sušenja in naknadnega nadzorovanega 
vlaženja, ki vsebujejo glicerin in jih je po preprosti obdelavi – z drobljenjem ali ročnim rezanjem – 
mogoče kaditi, spadajo pod pojem „tobak za kajenje“ v smislu teh določb. 
Kot je razvidno iz besedila člena 5(1)(a) te direktive, morata biti izpolnjena dva kumulativna pogoja, in 
sicer, na eni strani mora biti tobak rezan ali kako drugače razkosan, zvit ali stisnjen v kose, na drugi 
strani pa ga mora biti mogoče kaditi brez nadaljnje industrijske obdelave. 
V zvezi s tem se je treba ob neobstoju opredelitve pojmov „rezan“ in „razkosan“ v tej direktivi za 
določitev njunega obsega opreti na njun splošen in običajen pomen (glej v tem smislu sodbo z dne 
16. julija 2015 , Somme r Antriebs-und Funktechnik, C-369/14, EU:C:2015 :491, točka 46 in navedena 
sodna praksa). Ta pojma, katerih običajni pomen je izjemno širok, pomenita zlasti, kar zadeva prvi 
pojem, rezultat odstranitve dela ali kosa nečesa z ostrim instrumentom in, kar zadeva drugi pojem, 
rezultat drobitve ali razdelitve nečesa. 
Ker so izdelki iz postopka v glavni stvari glede na navedbe predložitvenega sodišča sestavljeni iz deloma 
razpecljanih tobačnih listov, je treba te izdelke šteti za tobak, ki je rezan ali kako drugače razkosan, 
v smislu člena 5(1)(a) Direktive 2011 /64. 
SL 
ECLI:EU:C:2017 :277 1 
POVZETEK – ZADEVA C-638/15  
EKO-TABAK  
Glede pojma „industrijska obdelava“ iz člena 5(1)(a), slednji navadno zajema običajno obsežno 
predelavo surovin v materialne dobrine po standardi ziranem postopku. 
Iz sodne prakse Sodišča je v bistvu razvidno, da preprosto izvedljiva ravnanja, katerih namen je 
nedokončan tobačni izdelek pripraviti za kajenje – kot je vstavitev zvitka tobaka v tulec iz cigaretnega 
papirja – niso „industrijska obdelava“ (glej po analogiji sodbi z dne 24. septembra 1998 , Brinkmann, 
C-319/96, EU:C:1998 :429, točki 18 in 20, in z dne 10. novembra 2005 , Komisija/Nemčija, C-197/04, 
EU:C:2005 :672, točki 31 in 32). 
V teh okoliščinah je treba šteti, da je brez nadaljnje „industrijske obdelave“ v smislu člena 5(1)(a) 
Direktive 2011 /64 mogoče kaditi tobačni izdelek, ki je pripravljen ali ga je enostavno mogoče 
z neindustrijskimi sredstvi pripraviti za kajenje. 
V tem primeru, kot to izhaja iz predložitvene odločbe, so bili izdelki iz postopka v glavni stvari 
predmet postopka primarnega sušenja in naknadnega nadzorovanega vlaženja, vsebujejo glicerin in jih 
je mogoče kaditi po preprosti obdelavi, z drobljenjem ali ročnim rezanjem. Očitno je, da ti proizvodi 
izpolnjujejo tudi drugi pogoj, ki je naveden v točki 25 te sodbe – kar mora preveriti predložitveno 
sodišče – in zato spadajo pod pojem „tobak za kajenje“, kot je opredeljen v členu 5(1)(a) Direktive 
2011 /64. 
V teh okoliščinah je treba za take izdelke, ker niso drobno rezan tobak za zvijanje cigaret v smislu 
člena 2(1)(c)(i) te direktive, šteti, da spadajo pod pojem „drug tobak za kajenje“ v smislu 
člena 2(1)(c)(ii) te direktive. 
(Glej točke 25, od 28 do 35 in izrek.) 
ECLI:EU:C:2017 :277 2